b'\n_START_ARTICLE_\nMini EMA 2015\n_START_PARAGRAPH_\nMini EMA 2015, izbor za slovenskega predstavnika na 13. izboru Pesmi Evrovizije za otroke, je potekala 20. in 27. septembra ter 4. oktobra v okviru nedeljskega Vikend paketa. Obsegala je dva predizbora in finalni izbor: v obeh predizborih so se predstavili po 3 izvajalci, izmed katerih je strokovna \xc5\xbeirija (Nu\xc5\xa1ka Dra\xc5\xa1\xc4\x8dek, Patrik Greblo in Nina Pu\xc5\xa1lar) izbrala enega, ki se je uvrstil v finale. V finalu, v katerem sta se pomerila dva izvajalca, o zmagovalcu odlo\xc4\x8dalo telefonsko glasovanje. Zmagala je Lina Kuduzovi\xc4\x87._NEWLINE_Zbiranje pesmi je potekalo od 17. julija do 31. avgusta 2015. Na razpis so se lahko prijavili izvajalci, stari med 10 in 15 let. Izvajalci so morali biti soavtorji glasbe in/ali besedila, ki je moralo biti v ve\xc4\x8dini (75\xc2\xa0%) v slovenskem jeziku.'